pythainlp/thai-financial-dataset huggingface dataset:
6.0 โครงการในอนาคต

6.1 โครงการในอนาคตเกี่ยวกับธุรกิจปูนซีเมนต์

  เนื่องจากอัตราการใช้กำลังการผลิตปูนซีเมนต์ของบริษัทฯในช่วงปี 2546 - 2547 ที่ผ่านมา
  อยู่ในอัตราประมาณร้อยละ 90 ซึ่งจัดเป็นระดับที่สูง
  ประกอบกับคาดว่าความต้องการปูนซีเมนต์ในประเทศจะขยายตัวสูงขึ้นตามการขยายโครงการลงทุนในภาครัฐและเอกชน
  บริษัทฯจึงอยู่ระหว่างเตรียมความพร้อมในการขยายโรงงานปูนซีเมนต์โรงที่ 4
  ซึ่งบริษัทฯได้ลงทุนในโครงการดังกล่าวตั้งแต่ปี 2539
  ซึ่งต่อมาได้หยุดชะงักลงชั่วคราวในช่วงเกิดภาวะเศรษฐกิจถดถอยในปี 2540
  โดยบริษัทฯได้ลงทุนในส่วนงานอาคารและโครงสร้างพื้นฐานไปแล้วประมาณ 3,000 ล้านบาท
  ยังคงเหลืองานส่วนใหญ่เป็นการติดตั้งเครื่องจักร
  ซึ่งคาดว่าจะใช้เวลาในการสานต่อโครงการดังกล่าวให้แล้วเสร็จได้ประมาณ 1 ปี
  ทั้งนี้โครงการลงทุนในโรงงานปูนซีเมนต์โรงที่ 4
  จะขึ้นอยู่กับผลการศึกษาความเป็นไปได้ในการลงทุนและแหล่งที่มาของเงินทุนซึ่งจะเป็นไปตามเงื่อนไขของสัญญาหลักในการปรับโครงสร้างหนี้ของบริษัทฯ
  โดยหากโครงการโรงงานปูนซีเมนต์โรงที่ 4 ดังกล่าวแล้วเสร็จ
  จะส่งผลให้บริษัทฯมีกำลังการผลิตปูนซีเมนต์เพิ่มขึ้นอีกประมาณ 3,000,000 ตัน จากเดิม
  9,000,000 ตัน รวมเป็น 12,000,000 ตัน
  ซึ่งจะส่งผลให้บริษัทฯมีกำลังการผลิตรวมใกล้เคียงกับผู้ผลิตปูนซีเมนต์รายใหญ่อันดับ 2
  ของประเทศ

  6.2 โครงการในอนาคตเกี่ยวกับธุรกิจเม็ดพลาสติก LDPE/ EVA

  บริษัทฯ ยังไม่มีแผนการเพิ่มกำลังการผลิตในอุตสาหกรรมการผลิตเม็ดพลาสติก LDPE/EVA

  6.3 โครงการในอนาคตเกี่ยวกับธุรกิจคอนกรีตผสมเสร็จ

  บริษัท ทีพีไอ คอนกรีต จำกัด
  มีแผนขยายหน่วยการผลิตคอนกรีตผสมเสร็จให้สอดคล้องกับภาวะการก่อสร้างที่กำลังขยายตัวอย่างต่อเนื่อง
  โดยในปี 2548 บริษัท ทีพีไอ คอนกรีต จำกัด
  อยู่ระหว่างดำเนินการขยายหน่วยผลิตเพิ่มขึ้นอีกจำนวน 6 หน่วย โดยคาดว่าจะเปิดดำเนินการได้
  3 หน่วยผลิต ในช่วง 3 เดือนแรกของปี 2548

  ในส่วนการขยายหน่วยผลิตนั้น บริษัท ทีพีไอ คอนกรีต จำกัด
  มีความพร้อมในด้านเครื่องจักรและอุปกรณ์การผลิต
  โดยสามารถที่จะขยายหน่วยผลิตเพิ่มขึ้นได้ตามความต้องการบริโภคคอนกรีตผสมเสร็จและทำเลที่ตั้งหน่วยผลิต
  เนื่องจากมีหน่วยผลิตบางหน่วยของบริษัท ทีพีไอ คอนกรีต จำกัด
  ที่ได้ปิดการดำเนินงานลงชั่วคราวในช่วงวิกฤตเศรษฐกิจที่ผ่านมา
  ซึ่งสามารถจะนำมาทำหน่วยผลิตใหม่ได้
10.0 การควบคุมภายใน

รายละเอียดแสดงในข้อ 9.4 การกำกับดูแลกิจการ ในหัวข้อย่อย 13 ระบบการควบคุมภายใน
การตรวจสอบภาย ใน และการบริหารความเสี่ยง
7.0 ข้อพิพาททางกฎหมาย

1.  บริษัทฯมีข้อพิพาทกับเจ้าหนี้ค่าเครื่องจักรสำหรับการผลิตโรงงานปูนซีเมนต์โรงที่ 4
    รายละเอียดปรากฏในหมายเหตุประกอบงบการเงินสำหรับปี 2548 ข้อ 32

2.  นอกจากนี้บริษัทฯ ได้มีคดีฟ้องร้องซึ่งเป็นคดีเกี่ยวกับธุรกรรมการค้าปกติซึ่งมีจำนวนทุนทรัพย์น้อย
    โดยบริษัทฯ และบริษัทย่อยไม่ได้กระทำผิดกฎหมายหรือกระทำผิดสัญญาใดๆ
    ที่ก่อให้เกิดผลกระทบร้ายแรงต่อฐานะทางการเงินหรือการดำเนินธุรกิจของบริษัทฯและบริษัทย่อย
1.  ปัจจัยความเสี่ยง

  1.1 ความเสี่ยงจากอัตราแลกเปลี่ยน

  ความเสี่ยงจากอัตราแลกเปลี่ยน
  เนื่องจากบริษัทฯมีภาระหนี้เงินต้นซึ่งส่วนใหญ่อยู่ในรูปเงินกู้สกุลเงินต่างประเทศประมาณร้อยละ
  66 ทำให้บริษัทได้รับผลกระทบจากความผันผวนของอัตราแลกเปลี่ยน
  บริษัทฯมีนโยบายลดผลกระทบจากความผันผวนของอัตราแลกเปลี่ยนโดยการสร้างสมดุลของรายได้และค่าใช้จ่ายที่เป็นเงินตราต่างประเทศเพื่อให้เกิด
  Natural Hedging รวมทั้งได้มีการติดตามดูแลการเคลื่อนไหวของอัตราแลกเปลี่ยนอย่างใกล้ชิด
  และการใช้เครื่องมือทางการเงินเช่นการซื้อขายเงินตราต่างประเทศล่วงหน้า (Forward
  Contract) เพื่อปิดความเสี่ยงตามความเหมาะสมแล้วแต่กรณี
  โดยพิจารณาจากฐานะสุทธิของเงินตราต่างประเทศประกอบกับโครงสร้างรายได้และกระแสเงินสดที่เป็นเงินตราต่างประเทศ

  อย่างไรก็ตาม ในช่วงที่ผ่านมานับจากที่บริษัทได้เข้าสู่กระบวนการฟื้นฟูกิจการจนถึงสิ้นปี 2548
  บริษัทได้ทำการชำระหนี้ซึ่งรวมถึงการซื้อหนี้คืนโดยมีส่วนลดเป็นจำนวนเงินต้นรวมเทียบเท่า
  20,800 ล้านบาท ชำระดอกเบี้ยจ่ายจำนวน 18,900 ล้านบาท และชำระค่าธรรมเนียมจำนวน
  1,100 ล้านบาท คิดเป็นจำนวนเงินที่ชำระรวมทั้งสิ้น 40,800 ล้านบาท
  ดังนั้นภาระหนี้เงินต้นและดอกเบี้ยคงค้างในส่วนที่เป็นเงินตราต่างประเทศในปัจจุบันจึงลดลงไปมาก
  ส่งผลให้ผลกระทบจากความผันผวนของอัตราแลกเปลี่ยนเงินตราต่างประเทศที่จะเกิดขึ้นกับบริษัทลดน้อยลง

2.  ความเสี่ยงจากความผันผวนของราคาถ่านหิน

  เนื่องจากถ่านหินเป็นแหล่งพลังงานสำคัญในการผลิตปูนซีเมนต์บริษัทฯได้บริหารความเสี่ยงจากความผันแปรของราคาถ่านหินโดยการขยายฐานแหล่งซื้อให้เพิ่มมากขึ้น
  โดยให้การตกลงซื้อขายกระจายตลอดทั้งปี โดยคำนึงถึงสภาวะตลาดที่เหมาะสม
  รวมทั้งทำการจัดสรรประเภทของสัญญาซื้อทั้งระยะสั้นและระยะยาวในสัดส่วนที่เหมาะสม
  เพื่อให้สามารถบริหารต้นทุนการผลิตปูนซีเมนต์ให้มีประสิทธิภาพมากขึ้น
ส่วนที่ 3

+-----------------------------------------------------------------------+
| การรับรองความถูกต้องของข้อมูล                                              |
+-----------------------------------------------------------------------+

[]

[]
รายละเอียดเกี่ยวกับกรรมการของบริษัทย่อย (ณ วันที่ 31 ธันวาคม 2548)

  รายละเอียดเกี่ยวกับกรรมการของบริษัทย่อยแสดงเฉพาะบริษัท ทีพีไอ คอนกรีต จำกัด
  เนื่องจากปัจจุบันบริษัทย่อยอีก 3 บริษัท ยังไม่ได้เริ่มดำเนินธุรกิจใดๆ

  ------------------------------------ ----------------------------------
  รายชื่อกรรมการ                         บจก. ทีพีไอ คอนกรีต

  1. นายประชัย เลี่ยวไพรัตน์                // , X

  2. นายประทีป เลี่ยวไพรัตน์                //

  3. ดร. ประมวล เลี่ยวไพรัตน์              //

  4. นายประหยัด เลี่ยวไพรัตน์               //

  5. นางอรพิน เลี่ยวไพรัตน์                 //

  6. นายปัญญา แต่งสิงห์ตรง                 //

  7. นายนิพนธ์ บุญยรัตพันธุ์                  //

  8. นายกิตติ วงศ์จริงตรง                  //
  ------------------------------------ ----------------------------------

  หมายเหตุ 1. / = กรรมการ X = ประธานกรรมการ // = กรรมการบริหาร

  2. บริษัท ทีพีไอ คอนกรีต จำกัด เป็นบริษัทย่อยที่มีนัยสำคัญ คือ มีรายได้ประมาณร้อยละ 10
  ของรายได้รวม
6.0 โครงการในอนาคต

6.1 โครงการในอนาคตเกี่ยวกับธุรกิจปูนซีเมนต์

  บริษัทฯจึงอยู่ระหว่างเตรียมความพร้อมในการขยายโรงงานปูนซีเมนต์โรงที่ 4
  ซึ่งบริษัทฯได้ลงทุนในโครงการดังกล่าวตั้งแต่ปี 2539
  ซึ่งต่อมาได้หยุดชะงักลงชั่วคราวในช่วงเกิดภาวะเศรษฐกิจถดถอยในปี 2540
  โดยบริษัทฯได้ลงทุนในส่วนงานอาคารและโครงสร้างพื้นฐานไปแล้วประมาณ 3,000 ล้านบาท
  ยังคงเหลืองานส่วนใหญ่เป็นการติดตั้งเครื่องจักร
  ซึ่งคาดว่าจะใช้เวลาในการสานต่อโครงการดังกล่าวให้แล้วเสร็จได้ประมาณ 1 ปี
  ทั้งนี้โครงการลงทุนในโรงงานปูนซีเมนต์โรงที่ 4
  จะขึ้นอยู่กับผลการศึกษาความเป็นไปได้ในการลงทุนและแหล่งที่มาของเงินทุนตลอดจนเงื่อนไขของสัญญาหลักในการปรับโครงสร้างหนี้ของบริษัทฯ
  โดยหากโครงการโรงงานปูนซีเมนต์โรงที่ 4 ดังกล่าวแล้วเสร็จ
  จะส่งผลให้บริษัทฯมีกำลังการผลิตปูนซีเมนต์เพิ่มขึ้นอีกประมาณ 3,000,000 ตัน จากเดิม
  9,000,000 ตัน รวมเป็น 12,000,000 ตัน
  ซึ่งจะส่งผลให้บริษัทฯมีกำลังการผลิตรวมใกล้เคียงกับผู้ผลิตปูนซีเมนต์รายใหญ่อันดับ 2
  ของประเทศ

  6.2 โครงการในอนาคตเกี่ยวกับธุรกิจเม็ดพลาสติก LDPE/ EVA

  บริษัทฯ ยังไม่มีแผนการเพิ่มกำลังการผลิตในอุตสาหกรรมการผลิตเม็ดพลาสติก LDPE/EVA

  6.3 โครงการในอนาคตเกี่ยวกับธุรกิจคอนกรีตผสมเสร็จ

  บริษัท ทีพีไอ คอนกรีต จำกัด
  มีแผนขยายหน่วยการผลิตคอนกรีตผสมเสร็จให้สอดคล้องกับภาวะการก่อสร้างที่กำลังขยายตัวอย่างต่อเนื่อง
  โดยในปี 2549 บริษัท ทีพีไอ คอนกรีต จำกัด
  อยู่ระหว่างดำเนินการขยายหน่วยผลิตเพิ่มขึ้นอีกจำนวน 6 หน่วย โดยคาดว่าจะเปิดดำเนินการได้
  3 หน่วยผลิต ในช่วง 6 เดือนแรกของปี 2549

  ในส่วนการขยายหน่วยผลิตนั้น บริษัท ทีพีไอ คอนกรีต จำกัด
  มีความพร้อมในด้านเครื่องจักรและอุปกรณ์การผลิต
  โดยสามารถที่จะขยายหน่วยผลิตเพิ่มขึ้นได้ตามความต้องการบริโภคคอนกรีตผสมเสร็จและทำเลที่ตั้งของหน่วยผลิต
10.0 การควบคุมภายใน

รายละเอียดแสดงในข้อ 9.5 การกำกับดูแลกิจการ ในหัวข้อย่อย 13 ระบบการควบคุมภายใน
การตรวจสอบภาย ใน และการบริหารความเสี่ยง
7.0 ข้อพิพาททางกฎหมาย

  รายละเอียดปรากฏตามหมายเหตุประกอบงบการเงินสำหรับปี 2549 ข้อ 34
1.  ปัจจัยความเสี่ยง

  1.1 ความเสี่ยงจากอัตราแลกเปลี่ยน

  เนื่องจากบริษัทฯมีภาระหนี้เงินต้น ซึ่งส่วนใหญ่อยู่ในรูปเงินกู้สกุลเงินต่างประเทศประมาณร้อยละ
  65 ทำให้บริษัทฯได้รับผลกระทบจากความผันผวนของอัตราแลกเปลี่ยน
  บริษัทฯมีนโยบายลดผลกระทบจากความผันผวนของอัตราแลกเปลี่ยน
  โดยการสร้างสมดุลของรายได้และค่าใช้จ่ายที่เป็นเงินตราต่างประเทศเพื่อให้เกิด Natural
  Hedging
  รวมทั้งได้มีการติดตามดูแลการเคลื่อนไหวของอัตราแลกเปลี่ยนอย่างใกล้ชิดและการใช้เครื่องมือทางการเงิน
  เช่นการซื้อขายเงินตราต่างประเทศล่วงหน้า (Forward Contract)
  เพื่อปิดความเสี่ยงตามความเหมาะสมแล้วแต่กรณี
  โดยพิจารณาจากฐานะสุทธิของเงินตราต่างประเทศประกอบกับโครงสร้างรายได้และกระแสเงินสดที่เป็นเงินตราต่างประเทศและภาวะของตลาดเงินในขณะนั้น

1.2 ความเสี่ยงด้านการให้สินเชื่อ

  เป็นความเสี่ยงที่เกิดจากลูกหนี้ของบริษัทฯไม่ปฏิบัติตามสัญญาที่ให้ไว้กับบริษัทฯ
  บริษัทฯมีนโยบายป้องกันการสูญเสียทางการเงินจากเหตุการณ์ดังกล่าว
  โดยมีการเรียกเก็บหลักประกันเพื่อค้ำประกันวงเงินซื้อขายของลูกค้าและมีคณะกรรมการพิจารณาสินเชื่อทำการพิจารณาการให้สินเชื่อแก่ลูกค้าอย่างรัดกุม
  โดยมีขั้นตอนการควบคุมและติดตามการชำระเงินของลูกค้าอย่างใกล้ชิด

1.3 ความเสี่ยงจากความผันผวนของราคาถ่านหิน

เนื่องจากถ่านหินเป็นแหล่งพลังงานสำคัญในการผลิตปูนซีเมนต์ บริษัทฯได้บริหารความเสี่ยงจากความผันแปรของราคาถ่านหินโดยการขยายฐานแหล่งซื้อให้เพิ่มมากขึ้น โดยได้ทำการซื้อในลักษณะกระจายตลอดทั้งปี โดยคำนึงถึงสภาวะตลาดที่เหมาะสม รวมทั้งทำการจัดสรรประเภทของสัญญาซื้อทั้งระยะสั้นและระยะยาวในสัดส่วนที่เหมาะสม เพื่อให้สามารถบริหารต้นทุนการผลิตปูนซีเมนต์ให้มีประสิทธิภาพมากขึ้น

1.4 ความเสี่ยงด้านข้อบังคับเกี่ยวกับสิ่งแวดล้อมและความปลอดภัย

  การดำเนินธุรกิจของบริษัทฯต้องปฏิบัติตามกฎหมาย
  และข้อบังคับเกี่ยวกับผลกระทบต่อสิ่งแวดล้อมและความปลอดภัยซึ่งมีความเข้มงวดมากขึ้น
  บริษัทฯได้มีการบริหารจัดการโดยให้มีหน่วยงานโดยเฉพาะที่รับผิดชอบทำการติดตาม วิเคราะห์
  และควบคุมผลกระทบของโรงงานผลิตของบริษัทฯต่อสิ่งแวดล้อมให้ผ่านเกณฑ์มาตรฐานทั้งหมด
  รวมทั้งติดต่อประสานงานกับหน่วยงานราชการที่เกี่ยวข้องอย่างใกล้ชิดเพื่อกำหนดมาตรการรองรับและจัดให้มีงานมวลชนสัมพันธ์ในพื้นที่อย่างต่อเนื่อง
รายละเอียดเกี่ยวกับกรรมการของบริษัทย่อย (ณ วันที่ 31 ธันวาคม 2549)

  รายละเอียดเกี่ยวกับกรรมการของบริษัทย่อยแสดงเฉพาะบริษัท ทีพีไอ คอนกรีต จำกัด
  เนื่องจากปัจจุบันบริษัทย่อยอีก 3 บริษัท ยังไม่ได้เริ่มดำเนินธุรกิจใดๆ

  ------------------------------------ ----------------------------------
  รายชื่อกรรมการ                         บจก. ทีพีไอ คอนกรีต

  1. นายประชัย เลี่ยวไพรัตน์                // , X

  2. นายประทีป เลี่ยวไพรัตน์                //

  3. ดร. ประมวล เลี่ยวไพรัตน์              //

  4. นายประหยัด เลี่ยวไพรัตน์               //

  5. นางอรพิน เลี่ยวไพรัตน์                 //

  6. นายปัญญา แต่งสิงห์ตรง                 //

  7. นายนิพนธ์ บุญยรัตพันธุ์                  //

  8. นายกิตติ วงศ์จริงตรง                  //
  ------------------------------------ ----------------------------------

  หมายเหตุ 1. / = กรรมการ X = ประธานกรรมการ // = กรรมการบริหาร

  2. บริษัท ทีพีไอ คอนกรีต จำกัด เป็นบริษัทย่อยที่มีนัยสำคัญ คือ มีรายได้ประมาณร้อยละ 10
  ของรายได้รวม
6.0 โครงการในอนาคต

  6.1 โครงการโรงงานไฟฟ้า

บริษัทย่อยของบริษัทฯ มีแผนทำโรงงานไฟฟ้าจากพลังงานความร้อนทิ้งของโรงงานปูนซีเมนต์
โดยมีกำลังการผลิตประมาณ 36 เมกกะวัตต์ต่อปี
ซึ่งคาดว่าจะทำให้ประหยัดต้นทุนการผลิตได้ประมาณปีละ 360-510 ล้านบาท
และคาดว่าจะดำเนินการในเชิงพาณิชย์ได้ในปี 2552

  6.2 โครงการในอนาคตเกี่ยวกับธุรกิจปูนซีเมนต์

  บริษัทฯอยู่ระหว่างเตรียมความพร้อมในการขยายโรงงานปูนซีเมนต์โรงที่ 4
  ซึ่งบริษัทฯได้ลงทุนในโครงการดังกล่าวตั้งแต่ปี 2539
  ซึ่งต่อมาได้หยุดชะงักลงชั่วคราวในช่วงเกิดภาวะเศรษฐกิจถดถอยในปี 2540
  โดยบริษัทฯได้ลงทุนในส่วนงานอาคารและโครงสร้างพื้นฐานไปแล้วประมาณ 3,000 ล้านบาท
  ยังคงเหลืองานส่วนใหญ่เป็นการติดตั้งเครื่องจักร
  ซึ่งคาดว่าจะใช้เวลาในการสานต่อโครงการดังกล่าวให้แล้วเสร็จได้ภายใน 1.5 - 2 ปี
  ทั้งนี้โครงการลงทุนในโรงงานปูนซีเมนต์โรงที่ 4
  จะขึ้นอยู่กับผลการศึกษาความเป็นไปได้ในการลงทุนและแหล่งที่มาของเงินทุนตลอดจนเงื่อนไขของสัญญาหลักในการปรับโครงสร้างหนี้ของบริษัทฯ
  หรือภายหลังจากที่บริษัทฯออกจากแผนฟื้นฟูกิจการแล้ว โดยหากโครงการโรงงานปูนซีเมนต์โรงที่
  4 ดังกล่าวแล้วเสร็จ จะส่งผลให้บริษัทฯมีกำลังการผลิตปูนซีเมนต์เพิ่มขึ้นอีกประมาณ 3,000,000
  – 4,000,000 ตัน จากเดิม 9,000,000 ตัน รวมเป็น 12,000,000 – 13,000,000 ตัน
  ทำให้บริษัทฯมีกำลังการผลิตรวมใกล้เคียงกับผู้ผลิตปูนซีเมนต์รายใหญ่อันดับ 2 ของประเทศ

  6.3 โครงการในอนาคตเกี่ยวกับธุรกิจเม็ดพลาสติก LDPE/ EVA

  บริษัทฯ ยังไม่มีแผนการเพิ่มกำลังการผลิตในอุตสาหกรรมการผลิตเม็ดพลาสติก LDPE/EVA

  6.4 โครงการในอนาคตเกี่ยวกับธุรกิจคอนกรีตผสมเสร็จ

  ทีพีไอ คอนกรีต
  มีแผนขยายหน่วยการผลิตคอนกรีตผสมเสร็จให้สอดคล้องกับภาวะการก่อสร้างที่กำลังขยายตัวอย่างต่อเนื่อง
  โดยในปี 2550 ทีพีไอ คอนกรีต คาดว่าจะขยายหน่วยผลิตเพิ่มอีกประมาณ 3-4 หน่วย
10.0 การควบคุมภายใน

รายละเอียดแสดงในข้อ 9.5 การกำกับดูแลกิจการ หมวดที่ 5 : ความรับผิดชอบของคณะกรรมการ
ภายใต้หัวข้อย่อยที่ 5.2 บทบาท หน้าที่ และความรับผิดชอบของคณะกรรมการ (ในข้อย่อย 5.2.5
ระบบการควบคุมภายในที่ดี)
[]

บริษัท ทีพีไอ โพลีน จำกัด (มหาชน)

+-----------------------------------------------------------------------+
| การรับรองความถูกต้องของข้อมูล                                              |
+-----------------------------------------------------------------------+

การรับรองความถูกต้องของข้อมูล

บริษัทได้สอบทานข้อมูลในแบบแสดงรายการข้อมูลประจำปีฉบับนี้แล้วด้วยความระมัดระวัง
บริษัทขอรับรองว่าข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้ บริษัทขอรับรองว่า

  (1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปี
  ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน
  และกระแสเงินสดของบริษัท และบริษัทย่อยแล้ว

  (2) บริษัทได้จัดให้มีระบบการเปิดเผยข้อมูลที่ดี
  เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัท
  และบริษัทย่อยอย่างถูกต้องครบถ้วนแล้ว รวมทั้งควบคุมดูแลให้มีการปฏิบัติตามระบบดังกล่าว

  (3) บริษัทได้จัดให้มีระบบการควบคุมภายในที่ดี และควบคุมดูแลให้มีการปฏิบัติตามระบบดังกล่าว
  และบริษัทได้แจ้งข้อมูลการประเมินระบบการควบคุมภายใน ณ วันที่ 30 มกราคม 2558
  ต่อผู้สอบบัญชีและกรรมการตรวจสอบของบริษัทแล้ว
  ซึ่งครอบคลุมถึงข้อบกพร่องและการปลี่ยนแปลงที่สำคัญของระบบการควบคุมภายใน
  รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัท
  และบริษัทย่อย

ในการนี้
เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่บริษัทได้รับรองความถูกต้องแล้ว
บริษัทได้มอบหมายให้ นายประเสริฐ อิทธิเมฆินทร์ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นายประเสริฐ อิทธิเมฆินทร์ กำกับไว้
บริษัทจะถือว่าไม่ใช่ข้อมูลที่บริษัทได้รับรองความถูกต้องของข้อมูลแล้วดังกล่าวข้างต้น

ชื่อ ตำแหน่ง ลายมือชื่อ

1. นายประทีป เลี่ยวไพรัตน์ กรรมการ …………………….………….

2. นางอรพิน เลี่ยวไพรัตน์ กรรมการ …………………….………….

ชื่อ ตำแหน่ง ลายมือชื่อ

ผู้รับมอบอำนาจ

นายประเสริฐ อิทธิเมฆินทร์ รองผู้จัดการใหญ่อาวุโส สายบัญชีและการเงิน
…………...………...………….

_____________________________________________________

ทั้งนี้ มาตรา 89/20 *** แห่งพระราชบัญญัติหลักทรัพย์และตลาดหลักทรัพย์ พ.ศ. 2535
ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551
กำหนดให้กรรมการและผู้บริหารต้องร่วมกันรับผิดต่อบุคคลที่ซื้อขายหลักทรัพย์ของบริษัทในความเสียหายใดๆ
อันเกิดขึ้นเนื่องจากการเปิดเผยข้อมูลต่อผู้ถือหุ้นหรือประชาชนทั่วไป
โดยแสดงข้อความที่เป็นเท็จในสาระสำคัญหรือปกปิดข้อความจริงที่ควรบอกให้แจ้งในสาระสำคัญในกรณีของงบการเงินและรายงานเกี่ยวกับฐานะการเงินและผลการดำเนินงานของบริษัทหรือรายงานอื่นใดที่ต้องเปิดเผยตามมาตรา
56 หรือมาตรา 199
โดยมิได้จำกัดความรับผิดไว้เฉพาะกรรมการและผู้บริหารที่ลงลายมือชื่อรับรองความถูกต้องของข้อมูลในเอกสารดังกล่าวเท่านั้น
อย่างไรก็ดี
กรรมการหรือผู้บริหารซึ่งสามารถพิสูจน์ได้ว่าโดยตำแหน่งหน้าที่ตนไม่อาจล่วงรู้ถึงความแท้จริงของข้อมูลหรือการขาดข้อมูลที่ควรต้องแจ้งนั้น
ย่อมไม่มีความรับผิดตามมาตรา 89/20

หมายเหตุ *** ใช้บังคับกับบริษัทที่อยู่ภายใต้บังคับของหมวด 3/1
แห่งพระราชบัญญัติหลักทรัพย์และตลาดหลักทรัพย์ พ.ศ. 2535
ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 เท่านั้น
[]

แบบแสดงรายการข้อมูลประจำปี

ของ

+-----------------------------------------------------------------------+
| บริษัท ทีพีไอ โพลีน จำกัด (มหาชน)                                           |
|                                                                       |
| TPI Polene Public Company Limited                                     |
+-----------------------------------------------------------------------+

สิ้นสุด ณ วันที่ 31 ธันวาคม 2557

สารบัญ

หน้า

ส่วนที่ 1 การประกอบธุรกิจ

1.  นโยบายและภาพรวมการประกอบธุรกิจ 1

2.  ลักษณะการประกอบธุรกิจ 21

  3. ปัจจัยความเสี่ยง 48

  4. ทรัพย์สินที่ใช้ในการประกอบธุรกิจ 49

  5. ข้อพิพาททางกฎหมาย 60

  6. ข้อมูลทั่วไปและข้อมูลสำคัญอื่น 60

ส่วนที่ 2 การจัดการและการกำกับดูแลกิจการ

  7. ข้อมูลหลักทรัพย์และผู้ถือหุ้น 67

  8. โครงสร้างการจัดการ 69

  9. การกำกับดูแลกิจการ 79

  10. ความรับผิดชอบต่อสังคม 88

  11. การควบคุมภายในและการบริหารจัดการความเสี่ยง 105

  12. รายการระหว่างกัน 106

ส่วนที่ 3 ฐานะการเงินและผลการดำเนินงาน

13. ข้อมูลทางการเงินที่สำคัญ 109

14. การวิเคราะห์และคำอธิบายของฝ่ายจัดการ 110

การรับรองความถูกต้องของข้อมูล

เอกสารแนบ

เอกสารแนบ 1 รายละเอียดเกี่ยวกับกรรมการ ผู้บริหาร ผู้มีอำนาจควบคุม และเลขานุการบริษัทฯ

เอกสารแนบ 2 รายละเอียดเกี่ยวกับกรรมการของบริษัทย่อย

เอกสารแนบ 3 รายละเอียดเกี่ยวกับหัวหน้างานตรวจสอบของบริษัทฯ

เอกสารแนบ 4 รายละเอียดเกี่ยวกับรายการประเมินราคาทรัพย์สิน

เอกสารแนบ 5 ข้อมูลอื่นๆ
[]

เอกสารแนบ 4

+-----------------------------------------------------------------------+
| รายละเอียดเกี่ยวกับ                                                       |
|                                                                       |
| รายการประเมินราคาทรัพย์สิน                                                |
+-----------------------------------------------------------------------+

รายละเอียดเกี่ยวกับรายการประเมินราคาทรัพย์สิน ณ วันที่ 31 ธันวาคม 2557

-   ไม่มี -
7. ข้อพิพาททางกฎหมาย

เมื่อวันที่ 27 พฤษภาคม 2540 นางอาภรณ์ สุขอนานนท์ได้ยื่นฟ้องบริษัท คดีหมายเลขดำที่
8769/2540 ต่อศาลแพ่งกรุงเทพใต้
กล่าวหาว่าบริษัทบุกรุกเข้าไปในที่ดินที่ครอบครองโดยโจทก์จำนวน 14 แปลง
ทำให้โจทก์ไม่สามารถทำเหมืองหินได้ โดยได้เรียกร้องค่าเสียหายเป็นจำนวนทั้งสิ้น
2,232,000,000 บาท บริษัทได้ยื่นคำให้การแก้คดีต่อศาลในวันที่ 18 กรกฎาคม 2540 ว่าบริษัท
อุตสาหกรรมปิโตรเคมีกัลไทย จำกัด (มหาชน) (TPI)
ได้สำรวจแหล่งหินปูนและครอบครองที่ดังกล่าวมาตั้งแต่ปี 2531
และต่อมาได้ยื่นขอสัมปทานบัตรจากกรมทรัพยากรธรณี
ซึ่งได้ประกาศหาผู้คัดค้านก่อนที่จะได้อนุมัติสัมปทานครอบคลุมพื้นที่ดังกล่าวให้แก่ TPI
ซึ่งได้ทำการโอนช่วงสิทธิทำเหมืองให้แก่บริษัท
บริษัทได้ครอบครองและใช้ประโยชน์จากที่ดังกล่าวอย่างเปิดเผยมาโดยตลอด
บุคคลที่โจทก์อ้างว่าโจทก์ได้รับการโอนสิทธิครอบครองมานั้น จึงไม่มีสิทธิโอนสิทธิให้โจทก์ได้
และโจทก์จึงไม่มีสิทธิฟ้องบริษัท

อนึ่ง นางอาภรณ์ ได้เคยเป็นโจทก์ฟ้องบริษัทมาครั้งหนึ่งแล้วในปี 2538
ด้วยข้อหาคล้ายกันด้วยทุนทรัพย์ 220,000,000 บาท ซึ่งต่อมาทางโจทก์ได้ขอถอนฟ้องไปเอง
บริษัทมั่นใจว่าหากศาลได้พิจารณาพยานหลักฐานแล้วศาลจะสั่งยกฟ้องในคดีข้างต้นให้บริษัทชนะเช่นกัน

เนื่องจากบริษัทได้ยื่นคำร้องขอฟื้นฟูกิจการต่อศาลล้มละลายกลาง
ศาลแพ่งกรุงเทพใต้จึงได้มีคำสั่งให้งดการพิจารณาและให้จำหน่ายคดีชั่วคราว
ซึ่งโจทก์ในคดีนี้จะต้องไปยื่นขอรับชำระหนี้ในมูลหนี้ดังกล่าวต่อเจ้าพนักงานพิทักษ์ทรัพย์ภายใน 30
วันนับแต่วันที่ประกาศในราชกิจจานุเษกษา แต่โจทก์ก็มิได้ยื่นคำขอรับชำระหนี้ไว้แต่อย่างใด
ดังนั้นโจทก์จึงไม่มีสิทธิได้รับชำระหนี้ตาม พ.ร.บ. ล้มละลาย มาตรา 90/61

ดังนั้นบริษัทจึงเชื่อมั่นว่าโจทก์ได้มีการพิจารณาจากข้อกฎหมายและพยานหลักฐานแล้วเห็นว่าไม่มีทางใดที่จะชนะคดีบริษัทได้
จึงมิได้ดำเนินการใด ๆ ตามกฎหมายเพื่อรักษาสิทธิของตนเอง
1.  ปัจจัยความเสี่ยง ประกอบด้วย

  1.1 ความเสี่ยงด้านการเงิน

บริษัทมีอัตราส่วนหนี้สินต่อส่วนของผู้ถือหุ้นค่อนข้างสูง
และหนี้สินส่วนใหญ่อยู่ในรูปสกุลเงินตราต่างประเทศแต่รายรับส่วนใหญ่อยู่ในรูปเงินบาททำให้มีความเสี่ยงด้านอัตราแลกเปลี่ยน
อย่างไรก็ตาม แผนฟื้นฟูกิจการของบริษัทได้รับอนุมัติจากศาลล้มละลายกลางเมื่อวันที่ 9 กุมภาพันธ์
2544 ทำให้บริษัทสามารถขยายระยะเวลาในการชำระหนี้ได้ 5 – 8 ปี
รวมทั้งบริษัทมีแผนเพิ่มทุนขั้นต่ำ 180 ล้านเหรียญสหรัฐ
เพื่อนำไปชำระหนี้ที่บริษัทได้ทำการประมูลซื้อคืนในอัตราส่วนลดภายในเดือนมิถุนายน 2544
ซึ่งจะส่งผลให้อัตราส่วนหนี้สินต่อส่วนของผู้ถือหุ้นและความเสี่ยงจากอัตราแลกเปลี่ยนของบริษัทอยู่ในระดับที่เหมาะสมต่อไป

1.2 ผลกระทบเนื่องจากการเพิ่มทุน (Dilution Effect)

ตามแผนฟื้นฟูกิจการของบริษัท มีข้อกำหนดต้องเพิ่มทุนขั้นต่ำ 180 ล้านเหรียญสหรัฐ
เสนอขายให้แก่ผู้ถือหุ้นเดิม และ/หรือ บุคคลโดยเฉพาะเจาะจง และ/หรือ ประชาชนทั่วไป
ในราคาและระยะเวลาเดียวกับการแปลงดอกเบี้ยค้างจ่ายมูลค่ารวมประมาณ 6,000 ล้านบาท
ของบริษัทและบริษัท ทีพีไอ คอนกรีต จำกัด สิ้นสุด ณ วันที่ 30 พฤศจิกายน 2542
รวมทั้งค่าธรรมเนียมค้างจ่ายเป็นหุ้นเพิ่มทุนของบริษัท
โดยมีกำหนดการที่จะต้องเสนอขายหุ้นเพิ่มทุนจำนวนดังกล่าวภายในเดือนมิถุนายน 2544
ซึ่งการเสนอขายหุ้นดังกล่าวทั้งจำนวนจะทำให้สัดส่วนการถือหุ้นของผู้ถือหุ้นปัจจุบันลดลง
ซึ่งผลกระทบยังไม่สามารถกำหนดได้
เนื่องจากปัจจุบันยังไม่ได้มีการกำหนดราคาเสนอขายหุ้นดังกล่าว
และเนื่องจากบริษัทอยู่ในช่วงระยะเวลาการฟื้นฟูกิจการของบริษัท
ดังนั้นบริษัทในฐานะผู้บริหารแผนฟื้นฟูกิจการจะเป็นผู้บริหารกิจการของบริษัทตลอดช่วงระยะเวลาการปรับโครงสร้างหนี้

อย่างไรก็ตาม การเพิ่มทุนดังกล่าวจะส่งผลดีต่อบริษัทโดยรวม
โดยบริษัทสามารถลดภาระดอกเบี้ยจ่ายและเพิ่มความสามารถในการทำกำไร
ซึ่งจะส่งผลต่อการเพิ่มความสามารถในการจ่ายเงินปันผลให้แก่ผู้ถือหุ้นในที่สุด
+-----------------------------------------------------------------------+
|  เอกสารแนบ 3                                                          |
+-----------------------------------------------------------------------+

ความเห็นกรรมการบุคคลภายนอกเกี่ยวกับรายการระหว่างกัน

  วันที่ 12 มีนาคม 2544

เรียน เลขาธิการ

สำนักงานคณะกรรมการกำกับหลักทรัพย์และตลาดหลักทรัพย์

เรื่อง ความเห็นเกี่ยวกับรายการระหว่างกัน

ตามที่ข้าพเจ้าได้สอบทานรายการระหว่างกันของบริษัท ทีพีไอ โพลีน จำกัด (มหาชน) และบริษัท
ทีพีไอ คอนกรีต จำกัด ที่มีกับบุคคลที่อาจมีความขัดแย้งทางผลประโยชน์ สำหรับธุรกรรมที่เกิดขึ้นในปี
2543 ที่ผ่านมานั้น

ข้าพเจ้ามีความเห็นว่ารายการระหว่างกันดังกล่าว
เป็นธุรกรรมการค้าที่เกิดขึ้นตามเงื่อนไขการค้าปกติ
เสมือนคู่ค้าธุรกิจโดยทั่วไปซึ่งมีความจำเป็นต้องพึ่งพาการซื้อ-ขายสินค้าหรือการให้บริการระหว่างกัน
โดยเป็นไปตามราคาตลาด อีกทั้งผู้บริหารบริษัท
ก็ได้กำหนดขั้นตอนในการอนุมัติธุรกรรมดังกล่าวเสมือนการดำเนินการค้ากับลูกค้าปกติโดยทั่วไปและไม่มีการเลือกปฏิบัติ
นอกจากนี้ธุรกรรมที่เกิดขึ้นก็เป็นไปเพื่อประโยชน์สูงสุดของบริษัท

  จึงเรียนมาเพื่อโปรดทราบ

  ขอแสดงความนับถือ

  ลงชื่อ……………………………

  (นายวิสิทธิ์ น้อยพันธุ์)

  กรรมการบุคคลภายนอก

+-----------------------------------------------------------------------+
|  เอกสารแนบ 4                                                          |
+-----------------------------------------------------------------------+

ความเห็นของคณะกรรมการตรวจสอบเกี่ยวกับการควบคุมภายใน

 12 มีนาคม 2544

เรียน เลขาธิการ

สำนักงานคณะกรรมการกำกับหลักทรัพย์และตลาดหลักทรัพย์

เรื่อง ความเห็นของคณะกรรมการตรวจสอบเกี่ยวกับการควบคุมภายใน

ในการประชุมคณะกรรมการบริษัท ทีพีไอ โพลีน จำกัด (มหาชน) ในฐานะผู้บริหารแผนของ บริษัท
ทีพีไอโพลีน จำกัด (มหาชน) ครั้งที่ 2 เมื่อวันที่ 2 กุมภาพันธ์ 2544
โดยมีคณะกรรมการตรวจสอบของบริษัท ทีพีไอ โพลีน จำกัด (มหาชน)
ประกอบด้วยคณะกรรมการอิสระจากบุคคลภายนอกจำนวนสามท่าน ดังนี้

1. นายสุนทร หงส์ลดารมภ์

2. นายวิสิทธิ์ น้อยพันธุ์

3. ดร.นราศรี ไววนิชกุล

ได้ทำการประเมินระบบการควบคุมภายในของบริษัท และบริษัทย่อย
โดยการสอบถามข้อมูลจากฝ่ายบริหาร ในด้านองค์ประกอบของการควบคุมภายในต่าง ๆ ทั้ง 5 ส่วน
คือ

-   องค์กรและสภาพแวดล้อม

-   การบริหารความเสี่ยง

-   การควบคุมการปฏิบัติงานของฝ่ายบริหาร

-   ระบบสารสนเทศและการสื่อสารข้อมูล

-   ระบบการติดตาม

คณะกรรมการตรวจสอบมีความเห็นว่า บริษัทและบริษัทย่อย
มีองค์ประกอบของการควบคุมภายในดังกล่าวอย่างเพียงพอแล้ว โดยเฉพาะอย่างยิ่ง
ในส่วนของการควบคุมการปฏิบัติงานของฝ่ายบริหาร บริษัท และบริษัทย่อย มีนโยบาย
มาตรการและขั้นตอนในการปฏิบัติงานครอบคลุมถึง การควบคุมการทำธุรกรรมกับผู้ถือหุ้นรายใหญ่
กรรมการ ผู้บริหาร หรือผู้ที่เกี่ยวข้องกับบุคคลดังกล่าว ไม่ให้เกิดความขัดแย้งในผลประโยชน์
(CONFLICT OF INTEREST) ระหว่างกัน และเพื่อรักษาผลประโยชน์สูงสุดของบริษัท
และบริษัทย่อยอย่างเพียงพอเช่นกัน

อนึ่ง เมื่อวันที่ 9 กุมภาพันธ์ 2544 บริษัท และบริษัทย่อย (บริษัท ทีพีไอ คอนกรีต จำกัด)
โดยคณะกรรมการบริหารของบริษัท และบริษัท ทีพีไอ คอนกรีต จำกัด
ได้รับการแต่งตั้งจากศาลล้มละลายกลางให้เป็นผู้บริหารแผนฟื้นฟูกิจการของแต่ละบริษัทตลอดระยะเวลาการปรับโครงสร้างหนี้
ดังนั้น นโยบายและมาตรการ การควบคุมภายในต่าง ๆ
จะไม่มีการเปลี่ยนแปลงอย่างเป็นสาระสำคัญ

  จึงเรียนมาเพื่อโปรดทราบ

  ขอแสดงความนับถือ

  (นายสุนทร หงส์ลดารมภ์)

  ประธานคณะกรรมการตรวจสอบ